
[Preotul, după ce îşi pune epitrahilul şi felonul, deschide dvera şi dă obișnuita bine- 
cuvântare din faţa Sfintei Mese, zicând: Binecuvântat este Dumnezeul nostru, tot- 
deauna, acum şi pururea şi în vecii vecilor. 

Strana: Amin.) 


Dacă nu este preot de față, în locul binecuvântării de mai sus, diaconul, monahul 
sau mireanul, va rosti: Pentru rugăciunile Sfinților părinților noştri, Doamne Iisuse 
Hristoase, Dumnezeul nostru, miluieşte-ne pe noi. Amin. 


Apoi se rostesc rugăciunile începătoare: 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le împlineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. 

[Dacă este preot de faţă, zice: Că a Ta este Împărăţia, şi puterea, şi slava: a 
Tatălui şi a Fiului şi a Sfântului Duh, acum şi pururea şi în vecii vecilor. Strana: 
Amin. ] 


Dacă nu va fi preot de faţă, diaconul, monahul sau mireanul, va rosti: Pentru rugă- 
ciunile Sfinţilor Părinților noştri, Doamne lisuse Hristoase, Dumnezeul nostru, 
miluieşte-ne pe noi. Amin. 


Apoi se zic troparele de umilinţă: 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem Ție, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Simbolul credinţei 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Şi a pătimit şi S-a îngropat. 
Şi a înviat a treia zi după Scripturi . 

TE 


Şi S-a suit la ceruri şi Şade de-a dreapta Tatălui. Şi iarăşi va să vină cu slavă, Să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


Doamne, miluieşte ! (de 12 ori) 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Veniţi să ne închinăm Împăratului nostru Dumnezeu. 

Veniţi să ne închinăm şi Să cădem la Hristos Împăratul nostru Dumnezeu. 

Veniţi să ne închinăm şi Să cădem la însuşi Hristos Impăratul şi Dumnezeul 
nostru. 


Apoi: Psalmul 142 

1. Doamne, auzi rugăciunea mea, ascultă cererea mea, întru credincioşia Ta, 
auzi-mă, întru dreptatea Ta. 

2. Să nu intri la judecată cu robul Tău, că nimeni din cei vii nu-i drept înaintea 
Ta. 

3. Vrăjmaşul prigoneşte sufletul meu şi viaţa mea o calcă în picioare; făcutu-m-a 
să locuiesc în întuneric ca morţii cei din veacuri. 

4. Mâhnit e duhul în mine şi inima mea încremenită înlăuntrul meu. 

5. Adusu-mi-am aminte de zilele cele de demult; cugetat-am la toate lucrurile 
Tale, la faptele mâinilor Tale m-am gândit. 

6. Întins-am către Tine mâinile mele, sufletul meu ca un pământ însetoşat. 

7. Degrab auzi-mă, Doamne, că a slăbit duhul meu. Nu-ţi întoarce faţa Ta de la 
mine, ca să nu mă asemăn celor ce se coboară în mormânt. 

8. Fă să aud dimineaţa mila Ta, că la Tine îmi este nădejdea. Arată-mi calea pe 
care voi merge, că la Tine am ridicat sufletul meu. 

9. Scapă-mă de vrăjmaşii mei, că la Tine alerg, Doamne. 

10. Învaţă-mă să fac voia Ta, că Tu eşti Dumnezeul meu. Duhul Tău cel bun să 
mă povăţuiască la pământul dreptăţii. 

11. Pentru numele Tău, Doamne, dăruieşte-mi viaţă. Întru dreptatea Ta scoate 
din necaz sufletul meu. 

12. Fă bunătate de stârpeşte pe vrăjmaşii mei şi pierde pe toţi cei ce necăjesc 
sufletul meu, că eu sunt robul Tău. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Aliluia, aliluia, aliluia, slavă Ţie, Dumnezeule! (de 3 ori). 


Și îndată se cântă, pe glasul al 3-lea: Dumnezeu este Domnul şi S-a arătat nouă. 
Bine este cuvântat Cel ce vine întru numele Domnului. (de 3 ori), apoi: 


Troparul, glasul al 8-lea: Întru răbdarea ta ţi-ai agonisit plata ta, fericită muceniţă 
Filofteia, întru ispite neîncetat râbdând, întru bătăi suferind, întru necazuri bine- 
voind, pe săraci miluind şi pe flămânzi săturând, ceea ce şi i acum pe cei bolnavi îi 
tămăduieşti, roagă-te lui Hristos Dumnezeu, prea bună muceniță, să mântuiască su- 
fletele noastre. (de două ori) 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. al Născătoarei-Invierii, același glas 


Cel ce pentru noi Te-ai născut din Fecioară şi răstignire ai răbdat, Bunule, care cu 
moartea pe moarte ai prădat şi Învierea o ai arătat ca un Dumnezeu, nu trece cu ve- 
derea pe cei pe care i-ai zidit cu mâna Ta; arată iubirea Ta de oameni, Milostive, 
primeşte pe Născătoarea de Dumnezeu, ceea ce Te-a născut pe Tine, care se roagă 
pentru noi, şi mântuieşte, Mântuitorul nostru, pe poporul cel deznădăjduit. 


Apoi: Doamne, miluieşte ! (de 3 ori) 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


1. Miluieşte-mă, Dumnezeule, după mare mila Ta 

2. Și după mulțimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 

5. Ție unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am Zămislit şi în păcate m-a născut maica mea. 

7, Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ţi-aş fi dat; arderile de tot nu le vei binevoi. 

16. Jertfa lui Dumnezeu: duhul umilit; inima înfrântă şi smerită Dumnezeu nu o 
va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 


Condacele şi icoasele 


Condacul 1 

Ceea ce din pruncie jertfă neprihâănită te-ai adus prin fapta bună lui Dumnezeu, Ce- 
lui ce din pântecele maicii tale te cunoştea pe tine, Filofteia prea fericită, ceea ce 
te-ai arătat podoaba fecioarelor şi locuitoarea cămării celei de nuntă, vrednică eşti 
de laudă. Pentru aceasta cântăm ţie: Bucură-te, Sfântă Filofteia, fecioară prea 
lăudată! 


Icosul 1 

Plecând acum genunchii înaintea Făcătorului tuturor şi mâinile tinzându-le câtre 
Cuvântul cel mai înainte de veci, iertare greşelilor noastre cerem, putere de cuvânt, 
luminare şi pricepere minţii noastre, ca să lăudăm nevoinţele şi vitejiile fericitei 
Filofteia şi câtre ea să grâim cu câldură unele ca acestea: 

Bucură-te, Filofteia, cea din râu tată născută; 

Bucură-te, că de mamă credincioasă ai fost crescută; 

Bucură-te, trandafir răsărit din mărâcine; 

Bucură-te, că prea bun miros reverși din tine; 
Bucură-te, că în lume ai fost blândă mieluşea; 
Bucură-te, că a ta mamă cele bune te învâţa; 
Bucură-te, pruncă sfântă, cu desăvârşită minte; 
Bucură-te, că de mică ai mers pe câile sfinte; 
Bucură-te, că în chinuri ţi-a fost totdeauna traiul; 
Bucură-te, că răbdarea te-a făcut să câştigi Raiul; 
Bucură-te, ceea ce ai suferit necazuri multe foarte; 
Bucură-te, că Domnul te-a prea mărit după moarte; 
Bucurâ-te, Sfântă Filofteia, fecioară prea lăudată! 


Condacul 2 

Mutându-se din viața aceasta vremelnică bine credincioasa ta mamă, te-a lăsat pe 
tine plinitoare la toată lipsa şi moștenitoare faptelor ei bune, pe care urmându-le, ai 
înălţat lui Dumnezeu neîncetat cântarea: Aliluia! 


Icosul 2 

Frică şi cutremur ne cuprinde pe noi, cei întunecaţi la minte, că nu ne pricepem de 
unde vom începe a-ți aduce ție laude, fecioară, sau care cântare îți vom cânta, sau 
cu ce cununi te vom încununa; dar îndrăznind, pentru rugăciunile tale cele câtre 
Dumnezeu, cu inimă smerită cântăm ţie acestea: 

Bucură-te, odrăslirea cea în Târnovo răsârită; 

Bucură-te, cea de Domnul în Rai acum râsâdită; 

Bucură-te, auroră cu raze strălucitoare; 

Bucură-te, stea cerească ce luminezi ca un soare; 

Bucură-te, că în lume te-a hrânit cereasca rază; 

Bucură-te, că prin tine creştinii se luminează; 

Bucură-te, că pe tine te-am câştigat bogăție; 

Bucură-te, că povaţă ne-ai dat cum să urmăm ţie; 

Bucură-te, că prin tine am primit hrană cerească; 

Bucură-te, pilda celor ce vor să se mântuiască; 

Bucură-te, călăuza sufletelor celor drepte; 

Bucură-te, îndreptarul fecioarelor înțelepte; 

Bucurâ-te, Sfântă Filofteia, fecioară prea lăudată! 


Condacul 3 

Auzind tu glasul Evangheliei Domnului, care fericeşte pe cei milostivi, tare l-ai 
întipărit în inima ta şi cu atâta credinţă l-ai primit şi atât de mult l-ai iubit, încât cu 
înfocată şi dumnezeiească râvnă aprinzându-te, cu însutite osteneli şi cu mare sâr- 
guinţă ai cântat lui Dumnezeu: Aliluia? 

Icosul 3 

Multă purtare de grijă ai avut în cugetul tău pentru cei săraci, fericită Filofteia, 
pentru că râvneai să nu rămână nemiluit nici unul din cei care aşteptau de la tine 
milostenie, nici un flămând să nu se ducă nesâturat, nici un gol neîmbrăcat, nici un 
mâhnit nemângâiat; pentru care, lăudându-te, cântăm ţie acestea: 

Bucură-te, comoara milei, cea în veci nedeşertată; 

Bucură-te, îmbrăcarea celor goi fără de plată; 

Bucură-te, celor flămânzi pâine bună, hrănitoare; 

Bucură-te, celor străini casă adăpostitoare; 

Bucură-te, izbăvitoare a celor primejduiţi; 

Bucură-te, alinare a rănii celor scârbiţi; 

Bucură-te, celor căzuţi grabnică sprijinitoare; 

Bucură-te, la nevoie fierbinte folositoare; 

Bucură-te, feciorie, cu milostenie însoțită; 

Bucură-te, tinereţe cu viaţă îmbunătățită; 

Bucură-te, mângâierea celor ce se roagă ţie; 

Bucură-te, că prin moarte ai rămas pururea vie; 

Bucurâ-te, Sfântă Filofteia, fecioară prea lăudată! 


Condacul 4 

Văzându-te pe tine vrăjmașul firii omeneşti că ai început lucrarea de săvârșire a 
faptelor bune şi mai ales a milosteniei care va fi mult lăudată în ziua Judecăţii, a 
socotit să te împiedice ca oarecând pe Eva în Rai, dar n-a putut, întrucât neîncetat 
tu cântai lui Dumnezeu: Aliluia! 


Icosul 4 

Ca viforul s-au pornit asupra ta urâţii și necuraţii diavoli, şi ispitiri fără de număr 
ți-au adus, ca prin mulțimea și greutatea ispitelor să te întoarcă pe tine de la o lu- 
crare ca aceasta. Dar tu, fericită, fiind întemeiată pe Hristos, Piatra cea din capul 
unghiului, tare i-ai sfărâmat pe ei; drept aceea, vrednică eşti a te cinsti cu acestea: 
Bucură-te, fericită, cea de fapte bune plină; 

Bucură-te, că prin chinuri te-ai îmbrăcat cu lumină; 

Bucură-te, lauda mamei tale iubitoare; 

Bucură-te, diademă a înţeleptelor fecioare; 

Bucură-te, pruncă sfântă, a Domnului următoare; 

Bucură-te, milostivă, cea de săraci iubitoare; 

Bucură-te, că pe diavol tu l-ai umplut de ruşine; 

Bucură-te, că satana a fost biruit de tine; 

Bucură-te, că în Hristos ai avut credinţă tare; 

Bucură-te, că răsplată dobândit-ai prin răbdare; 

Bucură-te, vitejie, în trup de copil lucrată; 
Bucură-te, biruinţă, de Duhul Sfânt insuflată; 
Bucurâ-te, Sfântă Filofteia, fecioară prea lăudată! 


Condacul 5 

Vifor de urgie mare a pornit tatăl tâu cel întunecat la minte şi împietrit la inimă, 
suflând cu îngroziri şi cu chinuri asupra ta, fericită Filofteia; dar n-a putut să te 
clintească, pentru că erai întemeiată pe Piatra credinţei, Hristos, pe care tu, prea 
înțeleaptă fecioară stând, lui Hristos, celui ce te întărea, I-ai cântat: Aliluia! 


Icosul 5 

Cine dintre pământeni poate să spună cu de-amânuntul chinurile tale câte ai suferit 
de la tatăl tâu cel întunecat la cuget, şi de la mama ta vitregă? Şi ce minte poate să 
priceapă răbdarea ta, întru toate câte ai pătuiumit? Drept aceea, minunându-ne de via- 
ţa ta cea mai presus de fire, te lăudăm cu fericiri ca acestea: 

Bucură-te, cea de Domnul pentru milă rânduită; 

Bucură-te, ceea ce ai fost de tatăl tău chinuită; 

Bucură-te, cea adesea crunt biciuită; 

Bucură-te, ceea ce pe spate şi pe obraz ai fost lovită; 

Bucură-te, ceea ce chinuri şi bâtâi ai îndurat; 

Bucură-te, ceea ce toate cu tărie le-ai râbdat; 

Bucură-te, ceea ce râni, ca Hristos ai suferit; 

Bucură-te, că din cale nimic nu te-a clintit; 

Bucură-te, ceea ce cu chip vesel ai pătimit,; 

Bucură-te, că şi viaţa pentru Domnul ţi-ai jertfit; 

Bucură-te, că de El eşti acum în cer prea mărită; 

Bucură-te, că ai primit cunună neveştejită; 

Bucurâ-te, Sfântă Filofteia, fecioară prea lăudată! 


Condacul 6 

Când tu, prea fericită Filofteia, împărțeai hrană săracilor, atunci satana a pus în 
mintea tatălui tău gând râu şi ucigaş; că, pândindu-te pe tine din loc ascuns şi vă- 
zându-te hrânind flămânzii, îndată s-a umplut de drăcească mânie şi a zvârlit în 
tine cu barda plugârească; şi rânindu-ți piciorul îndată ţi-ai dat sufletul în mâinile 
lui Dumnezeu, pe care lăudându-L, ai cântat: Aliluia! 


Icosul 6 

Înger s-a trimis atunci din cer ca să lumineze trupul tău cel fecioresc, muceniţă 
Filofteia; şi venind, a stat nevăzut şi a început a grâi câtre tine: 

Bucură-te, muceniţă, cea de tatâl tâu ucisă; 

Bucură-te, că dând milă, câtre Domnul ești trimisă; 
Bucură-te, că răbdarea te-a suit la înălțime; 
Bucură-te, că de aproape vezi pe Preasfânta Treime; 
Bucură-te, că de Domnul ești aleasă şi primită; 
Bucură-te, că de EI eşti în Rai sălășluită; 

Bucură-te, că de-a pururi porți luminată cunună; 
Bucură-te, că în ceruri stai cu drepții împreună; 
Bucură-te, că ai parte între sfintele fecioare; 
Bucură-te, că de slavă te-ai făcut moștenitoare; 
Bucură-te, că în ceruri eşti de-a pururi luminată; 
Bucură-te, că totdeauna de noi eşti binecuvântată; 
Bucurâ-te, Sfântă Filofteia, fecioară prea lăudată! 


Condacul 7 
Zăcând trupul tău cel curat pe pământ şi încă sânge din piciorul tău cel tâiat cur- 
gând, cu strălucire cerească a fost înconjurat, încât şi locul cel dimprejur s-a um- 
plut de lumină; şi, aceasta văzând ticâlosul și ucigașul tâu tată, cu spaimă înfrico- 
şându-se, a alergat în cetate şi a spus cele ce a văzut, că nu ştia întunecatul să cân- 
te: Aliluia! 


Icosul 7 

Alergând fecioarele dimpreună cu mamele lor la locul unde erai ucisă, ca să te va- 
dă pe tine, fericită Filofteia, şi văzând cu ochii lor strălucirea luminii care te încon- 
jura, minunându-se întru sine, au început a te lăuda, zicând: 

Bucură-te, Filofteia, înțeleaptă şi prea bună; 

Bucură-te, că eşti nouă soră scumpă şi cunună; 

Bucură-te, că în ceruri s-a proslăvit al tău nume; 

Bucură-te, că lumină eşti fecioarelor în lume; 

Bucură-te, că la Domnul ţi-a fost inima de mică; 

Bucură-te, că iubindu-L, de chinuri nu ţi-a fost frică; 

Bucură-te, că spre bine mult ai fost sârguitoare; 

Bucură-te, că în toate întreci pe alte fecioare; 

Bucură-te, că pe Domnul L-ai câştigat acum Mire; 

Bucură-te, că guşti de-acum a Raiului îndulcire; 

Bucură-te, că în ceruri te avem mijlocitoare; 

Bucură-te, că la Domnul ne ești caldă rugătoare; 

Bucurâ-te, Sfântă Filofteia, fecioară prea lăudată! 


Condacul 8 

Auzind arhiepiscopul Târnovei cele spuse de tatăl tâu, îndată, cu dregătorii cetății 
şi cu tot clerul şi poporul a venit la tine; şi văzând trupul tău strălucind de lumină, 
cu frică au cântat lui Dumnezeu: Aliluia! 


Icosul 8 

Tot orașul Târnovo şi satele dimprejur au alergat la locul care strălucea, Sfântă Fi- 
lofteia; şi văzând minunea care s-a săvârşit întru tine, dimpreună cu arhiepiscopul 
ți-au adus cântări, zicând unele ca acestea: 

Bucură-te, a cetăţii Târnovo laudă nestricăcioasă; 

Bucură-te, sfânt vlăstar din mamă bine credincioasă; 

Bucură-te, crin fraged din grădina lui Hristos; 

Bucură-te, floare albă cu neveştejit miros; 

Bucură-te, chip al milei şi al dragostei creştine; 

Bucură-te, viaţă scurtă înveşnicită prin mult bine; 

Bucură-te, că prin trude ești mutată între sfinte; 

Bucură-te, că guşti Raiul pe care l-ai dorit fierbinte; 

Bucură-te, că acolo ţi-ai găsit pe maica bună; 

Bucură-te, că te veseleşti cu aceea împreună; 

Bucură-te, că podoabă Biserica te câștigă; 

Bucură-te, că tot omul te laudă şi îți strigă: 

Bucurâ-te, Sfântă Filofteia, fecioară prea lăudată! 


Condacul 9 

Adunată fiind toată mulțimea împrejurul tâu, cu frică s-au apropiat de tine, vrând 
să te ridice de la pământ; dar văzând greutatea cea mai presus de fire a trupului tău, 
toți s-au umplut de mirare și cu evlavie au cântat lui Dumnezeu: Aliluia! 


Icosul 9 

Înţelegând toţi că nu-ţi este voia să te ridice de la pământ, cu nedumerire se uitau 
unii la alții; apoi, luminaţi fiind de sus, au început să numească toate sfintele loca- 
şuri, şi văzând că vrei să mergi la biserica din Curtea de Argeş, au început a grâi 
ție: 

Bucură-te, că tu însâţi ţi-ai hotărât locuinţa; 

Bucură-te, că Dumnezeu ţi-a împlinit dorința; 

Bucură-te, că departe s-a vestit al tău sfânt nume; 

Bucură-te, că viaţa ta s-a cunoscut în lume; 

Bucură-te, fericită, al credinţei frumos rod; 

Bucură-te, că te cinsteşte românul voievod; 

Bucură-te, că de veacuri ocroteşti România; 

Bucură-te, că departe ţi-ai întins apostolia; 

Bucură-te, că poporul vine mereu să te cinstească; 
Bucură-te, mult iubitoare de Ţara Românească; 
Bucură-te, că românii te-au câştigat bogăţie; 
Bucură-te, că de-a pururi şi noi vom cânta ţie: 
Bucurâ-te, Sfântă Filofteia, fecioară prea lăudată! 


Condacul 10 

Dacă s-a dat de ştire că vrei să vii în Țara Românească, domnitorul cu lacrimi de 
bucurie L-a lăudat pe Dumnezeu şi luând mulţime de popor, a alergat la Dunăre în- 
tru întâmpinarea ta; şi, văzându-te de mulţi credincioşi petrecută, a cântat lui Dum- 
nezeu: Aliluia! 


Icosul 10 

Primit-a domnul Ţării Româneşti, cu mare bucurie și evlavie cinstitele şi sfintele 
tale moaşte şi lăudând pe Dumnezeu, a grâit câtre tine aşa: 
Bucură-te, Filofteia, muceniţă prea cinstită; 

Bucură-te, cea de Hristos ţării noastre dăruită; 

Bucură-te, voitoarea noastră cea de mult bine; 

Bucură-te, că pământul ni s-a luminat prin tine; 

Bucură-te, că noi astăzi te primim ca pe un soare; 
Bucură-te, că în jur reverşi raze mângâietoare; 

Bucură-te, că la Argeş ţi-ai ales locaş în lume; 

Bucură-te, că poporul îți cinstește al tâu nume; 

Bucură-te, că vei fi podoabă Bisericii veşnic; 

Bucură-te, rugătoare şi stâlp al ei puternic; 

Bucură-te, păzitoare a credinţei strămoșești; 

Bucură-te, mândră floare a grădinii româneşti; 
Bucurâ-te, Sfântă Filofteia, fecioară prea lăudată! 


Condacul 11 

Făclie purtătoare de lumină te avem pe tine, Sfântă Filofteia, că luminezi toată 
Biserica din Țara Românească și izvorând bună mireasmă, neîncetat reverși tama- 
duiri celor ce aleargă cu credinţă la racla sfintelor tale moaște. Pentru aceasta lui 
Dumnezeu, celui ce Te-a prea mărit pe tine, cu neîncetate mulţumiri Îi cântăm: Ali- 
luia! 


Icosul 11 

Având noi sfintele tale moaşte pe pământul românesc ca pe o comoară nepreţuită, 
ne umplem de sfințenie şi privind la ele ca la o lumină cerească, întru bucurie cân- 
tăm ţie acestea: 

Bucură-te, că tu însâţi ţi-ai ales această ţară; 
Bucură-te, că la Argeş moaștele ţi se aşezară; 
Bucură-te, Filofteia, sfânta noastră bogăţie; 
Bucură-te, că mari daruri ţi-a hărăzit Hristos ţie; 
Bucură-te, strălucirea credinţei celei creștine; 
Bucură-te, îndulcirea celor ce vin câtre tine; 
Bucură-te, lecuirea bolilor nenumărate; 

Bucură-te, dătătoare de puteri şi sănătate; 
Bucură-te, rugătoare pentru noi toţi cu câldură; 
Bucură-te, că prin tine spre noi Domnul se îndură; 
Bucură-te, că fiecare primeşte ajutorul tău neîntârziat; 
Bucură-te, că pe nimeni nu-l laşi neajutorat; 
Bucurâ-te, Sfântă Filofteia, fecioară prea lăudată! 


Condacul 12 

Auzit-am, Sfântă Filofteia, de viaţa ta cea dumnezeiască, văzut-am şi minunile tale 
şi, îndulcindu-ne de binefacerile pe care le arăţi nouă în toate zilele, credem şi în- 
drăznirii tale câtre Dumnezeu. Drept aceea, lui Hristos, celui ce te-a slăvit pe tine, 
din inimă Îi cântăm: Aliluia! 


Icosul 12 

Lăudăm nevoinţele tale, fecioară Filofteia, îţi cinstim pătimirile, slăvim îndelungă 
răbdarea ta, fericim sfântul tău sfârşit, cântăm puterea ta cea nebiruită care s-a ară- 
tat în trupul tâu cel tineresc; şi, privind toate ostenelile vieții tale de pe pământ, 
care te-au prea mărit în cer, unde locuieşti acum, te rugăm: Auzi-ne pe noi, cei ce 
alergăm la racla sfintelor tale moaşte, ca, izbăvindu-ne de toată nevoia şi Împără- 
ției cerurilor făcându-ne pârtaşi, să te lăudăm pe tine, grăind unele ca acestea: 
Bucură-te, cea la Târnovo, în Bulgaria, sfințită; 

Bucură-te, cea de Dumnezeu românilor dăruită; 

Bucură-te, că acum locuieşti, sfântă, la înălțime; 

Bucură-te, că în lume sâvârşești minuni mulțime; 

Bucură-te, că stai veşnic între cetele slăvite; 

Bucură-te, că prin tine milă Domnul ne trimite; 

Bucură-te, că vezi faţa Ziditorului a toate; 

Bucură-te, că prin tine din primejdii El ne scoate; 

Bucură-te, că ruga ta are trecere la Domnul; 

Bucură-te, că te rogi necontenit pentru tot omul; 

Bucură-te, că eşti nouă ajutor întru primejdii; 

Bucură-te, că pe tine te avem stâlp al nădejdii; 

Bucurâ-te, Sfântă Filofteia, fecioară prea lăudată! 

Condacul 13 (de trei ori) 

O, întru tot lăudată şi mult milostivă muceniţă Filofteia, primind mulțumirea noa- 
stră cea săracă şi această puţină rugăciune de acum, de toate relele ne păzeşte, pace 
lumii mijloceşte, de vrăjmaşii cei văzuţi şi cei nevăzuţi ne izbăveşte, şi ne apără pe 
toți de veşnica osândă, ca dimpreună cu tine, lui Hristos Dumnezeu să-l cântăm: 
Aliluia! 


ȘI se zic iarâşi: 


Icosul 1 

Plecând acum genunchii înaintea Făcătorului tuturor şi mâinile tinzându-le câtre 
Cuvântul cel mai înainte de veci, iertare greşelilor noastre cerem, putere de cuvânt, 
luminare şi pricepere minţii noastre, ca să lăudăm nevoinţele şi vitejiile fericitei 
Filofteia şi câtre ea să grâim cu câldură unele ca acestea: 

Bucură-te, Filofteia, cea din râu tată născută; 

Bucură-te, că de mamă credincioasă ai fost crescută; 

Bucură-te, trandafir răsărit din mărâcine; 

Bucură-te, că prea bun miros reverși din tine; 

Bucură-te, că în lume ai fost blândă mieluşea; 

Bucură-te, că a ta mamă cele bune te învâţa; 

Bucură-te, pruncă sfântă, cu desăvârşită minte; 

Bucură-te, că de mică ai mers pe câile sfinte; 

Bucură-te, că în chinuri ţi-a fost totdeauna traiul; 

Bucură-te, că răbdarea te-a făcut să câştigi Raiul; 

Bucură-te, ceea ce ai suferit necazuri multe foarte; 

Bucură-te, că Domnul te-a prea mărit după moarte; 

Bucurâ-te, Sfântă Filofteia, fecioară prea lăudată! 


Condacul 1 

Ceea ce din pruncie jertfă neprihâănită te-ai adus prin fapta bună lui Dumnezeu, 
Celui ce din pântecele maicii tale te cunoștea pe tine, Filofteia prea fericită, ceea ce 
te-ai arătat podoaba fecioarelor şi locuitoarea cămării celei de nuntă, vrednică eşti 
de laudă. Pentru aceasta cântăm ţie: Bucură-te, Sfântă Filofteia, fecioară prea 
lăudată! 


După citirea Acatistului, rostim rugăciunea: Cuvine-se, cu adevărat, să te fericim 
pe tine, Născătoare de Dumnezeu, cea pururea fericită şi prea nevinovată şi Maica 
Dumnezeului nostru. Ceea ce eşti mai cinstită decât Heruvimii şi mai slăvită, fără 
de asemănare, decât Serafimii, care, fără stricăciune, pe Dumnezeu-Cuvântul ai 
născut, pe tine, cea cu adevărat Născătoare de Dumnezeu, te mărim. 

[Dacă este preot, acesta rostește Ectenia întreită, după care face otpustul obiş- 
nuit. ] 


In lipsa preotului, după rugăciunea către Maica Domnului, zicem: Pentru rugăciu- 
nile Sfinților părinților noştri, Doamne lisuse Hristoase, Dumnezeul nostru, milu- 
ieşte-ne pe noi! Amin! 


Ro 2 


Viaţa Sfintei muceniţe Filofteia de la Curtea de Argeș 


Sfânta Filofteia s-a născut, potrivit tradiției, în oraşul Târnovo (din Bulgaria), din 
părinți creştini, simpli, fără carte. Aceasta, încă din copilărie, a primit în inima şi în 
sufletul ei sămânţa faptelor bune și a milosteniei. 


Rămânând orfană, după mutarea la Domnul a mamei sale, însă având întipărite în 
inimă toate învăţăturile primite de la ea şi fiind înţelepțită de Duhul Sfânt, a înce- 
put a lucra cu osârdie faptele cele bune: mergea la biserică, asculta Sfintele Scrip- 
turi cu luare aminte, postea, păzindu-și neîntinată fecioria trupească şi sufletească, 
miluia pe cei săraci, sâtura pe cei flămânzi, adăpa pe cei însetaţi şi îmbrăca pe cei 
goi. 


Insă, după ce a murit mama ei, tatăl ei şi-a luat altă femeie, care văzându-i milosti- 
virea şi faptele cele bune, şi îndemnată fiind de diavolul, îi făcea neîncetat neca- 
zuri, bătând-o, pârând-o tatălui ei și pornindu-l cu mânie asupra ei. 


Adesea, se întâmpla că, văzând fericita pe cei săraci şi flămânzi şi biruită fiind de 
milostivire, îşi dădea hainele şi împărțea din bucatele pe care mama vitregă i le dă- 
dea ca să le ducă la țarină, tatălui ei. Pentru aceste fapte bune, de multe ori, tatăl ei 
o bătea fără milă. 


În cele din urmă, avea să pătimească şi moarte din mâinile lui, deoarece, mergând 
după obicei să-i ducă bucate în țarină, îi ieşeau înainte săracii şi flămânzii, care, 
cunoscându-i milostivirea şi blândeţea sufletului, îi cereau milostenie, iar fericita, 
neavând altceva ce să le dea, le împărțea din bucatele ce se cuveneau tată lui ei. Şi 
făcând astfel multe zile, şi rămânând tatăl ei flămând, acesta o certa pe femeia lui, 
care îl încredința că întotdeauna îi trimite bucate de ajuns, încă şi de prisos. 


Intr-una din zile însă, diavolul i-a strecurat în minte tatălui fericitei gândul de a o 
pândi, spre a vedea ce face cu bucatele. Deci, mergând la vremea la care ştia că 

vine Filofteia, s-a aşezat la loc potrivit şi, pândind-o, a văzut ce făcea cu bucatele. 
De aceea, fiind biruit de mânie şi uitând de dragostea părintească, s-a pornit asu- 
pra ei, ca întotdeauna, ca să o apuce de cosiţe şi să o bată până ce își va astâmpâra 
mânia cea peste fire; dar fericita, cuprinsă de spaimă, a început a fugi, însă el, 
azvârlind după ea cu barda ce o avea la brâu şi lovind-o, a rânit-o la un picior; și 
îndată sfânta şi-a dat sufletul în mâna lui Dumnezeu. 


Atunci, sfântul şi feciorescul ei trup, rămânând pe pământ şi sângerând, a strălucit 
de slavă cerească, încât s-a luminat şi locul dimprejur. lar ticălosul ei tată, văzând 
cele întâmplate, a fost cuprins de spaimă şi de cutremur, mai întâi pentru că a ajuns 
ucigașul fiicei sale, apoi din pricina strălucirii dumnezeieşti care se revârsase în ju- 
rul sfintelor moaște; că vrând să ridice sfântul ei trup, nu putea să se atingă și nici 
să se apropie de el. 


Deci, a alergat în cetate şi a spus arhiepiscopului şi mai-marilor cetăţii toate cele 
întâmplate şi cum stă pe pământ trupul fericitei, fiind cinstit de Dumnezeu cu stră- 
lucire cerească. 


Auzind aceasta, arhiepiscopul a alergat împreună cu mai-marii cetăţii şi cu popor 
mult, cu făclii aprinse şi cu tămâie, şi, văzând neprihânitul ei trup strălucind cu 
acea dumnezeiască lumină, s-au minunat cu toţii şi au lăudat pe Dumnezeu, care şi 
în vremurile cele mai de pe urmă prea măreşte pe robii Săi care împlinesc porun- 
cile Lui. 


Apoi, vrând să ridice sfântul ei trup şi să-l ducă în cetate, n-au putut nicidecum, 
fiindcă Dumnezeu, vrând să proslăvească pe roaba Sa, a îngreunat ca o piatră de 
moară trupul ei. Şi cunoscând că sfânta voiește să fie dusă în altă parte, au început 
să o întrebe ca şi cum ar fi fost vie, pomenind toate cetăţile, mânâstirile, bisericile 
cele până la Dunăre și de cealaltă parte a Dunării, dar n-a voit nicăieri; însă cum a 
pomenit de Biserica Domnească din Curtea de Argeş, îndată s-a ușurat mai mult 
decât greutatea ei cea firească şi, înțelegând toţi că acolo este voia lui Dumnezeu și 
a sfintei a merge, au înștiințat îndată, prin scrisori, pe domnitorul Ţării Românești 
de toate cele despre sfânta. 


La aflarea unei asemenea veşti, domnitorul a alergat îndată cu mult alai, cu făclii şi 
cu tămâie, la Dunăre, fiind bine credincios şi râvnitor a-şi împodobi ţara cu odoare 
de mult preţ ca acestea, şi a adus sfintele ei moaște în Țara Românească. 


După ridicarea, în anul 1517, a Mânăstirii Curtea de Argeș, de câtre Sfântul voie- 
vod Neagoe Basarab (1512-1521), cinstitele moaşte ale Sfintei Filofteia au fost 

aşezate în mânăstire. Şi, deşi au fost atâtea schimbări de vremuri, de robii şi de tul- 
burări, ele au rămas până astăzi acolo, dând tămăduiri la tot felul de boli și ajutând 
celor ce aleargă cu credinţă la Sfânta Filofteia, cu ale cărei rugăciuni, Hristoase 
Dumnezeule, miluieşte-ne pe noi. Amin. 

„intru răbdarea ta ţi-ai ago- 
nisit plata ta, fericită Muceniţă 
Filofteia, întru ispite neîncetat 
răbdând, întru bătăi suferind, 
întru necazuri binevoind, pe 
săraci miluind și pe flămânzi 
sâturând, ceea ce și acum 
pe cei bolnavi tămăduiești, 
roagă-te lui Hristos Dumnezeu, 
preabună Muceniţă, să mân- 
tuiască sufletele noastre.” 

